alibayram/wikipedia-40-langs huggingface dataset:
Aliz

Az Aliz héber–germán–francia–angol eredetű  női név az Alice névből ered, ez viszont az Adelheid, Alexandra és Elisabeth női nevek önállósult beceneve angolul és franciául. Korábban magyarul is Alice formában írták, sőt, így is ejtették.  


Rokon nevek
Adelheid, Alexa, Alexandra, Alexandrin, Alexandrina, Alica, Alicia, Alícia,  Alisa, Alíz, Aliza, Alízia

Gyakorisága
Az újszülötteknek adott nevek körében az 1990-es években ritkán fordult elő. A 2000-es és a 2010-es években sem szerepelt a 100 leggyakrabban adott női név között.

A teljes népességre vonatkozóan az Aliz sem a 2000-es, sem a 2010-es években nem szerepelt a 100 leggyakrabban viselt női név között.

Névnapok
június 29., augusztus 24., november 14.

Híres Alizok

Jegyzetek

Magyar keresztnevek (A, Á)
Női keresztnevek (A, Á)
Héber eredetű magyar női keresztnevek
Germán eredetű magyar női keresztnevek
Görög eredetű magyar női keresztnevek
Amália

Az  Amália női név a germán Amal- kezdetű nevekből származik, a névképző egy gót királyi családra utal, valamint megtalálható benne a védelem névelem is.


Rokon nevek
Amál, Ameli, Amélia,

Gyakorisága
Az újszülötteknek adott nevek körében az 1990-es években igen ritkán fordult elő. A 2000-es és a 2010-es években sem szerepelt a 100 leggyakrabban adott női név között.

A teljes népességre vonatkozóan az Amália sem a 2000-es, sem a 2010-es években nem szerepelt a 100 leggyakrabban viselt női név között.

Névnapok 
január 28., május 4., július 10., október 7., november 20., november 21., november 30.

Híres Amáliák

Jegyzetek

Magyar keresztnevek (A, Á)
Női keresztnevek (A, Á)
Germán eredetű magyar női keresztnevek
Szakolcai járás

A Szakolcai járás (szlovákul: Okres Skalica) Szlovákia Nagyszombati kerületének közigazgatási egysége.
Területe 359 km², lakossága 46 671 (2011), székhelye Szakolca (Skalica).
A járás területe egykor Nyitra vármegye része volt.

A Szakolcai járás települései 

 Egbell (Gbely)
 Farkashelyvidovány (Dubovce)
 Felsőlopassó (Lopašov)
 Felsőrados (Radošovce)
 Gázlós (Brodské)
 Holics (Holíč)
 Horvátberek (Mokrý Háj)
 Kátó (Kátov)
 Kisdiós (Oreské)
 Kiskovalló (Koválovec)
 Kispetrős (Prietržka)
 Kopcsány (Kopčany)
 Letenőc (Letničie)
 Nagyúny (Unín)
 Péterlak (Petrova Ves)
 Radimó (Radimov)
 Szakolca (Skalica)
 Szentistváncoborfalva (Popudinské Močidľany)
 Sziklabánya (Chropov)
 Tövisfalva (Trnovec)
 Várköz (Vrádište)

Szakolcai járás
Anasztázia (keresztnév)

Az  Anasztázia női név az Anastasius, magyarul Anasztáz férfinév női párja.


Rokon nevek
Nasztázia
Neszta

Gyakorisága
Az újszülötteknek adott nevek körében az 1990-es években igen ritka volt. A 2000-es és a 2010-es években sem szerepelt a 100 leggyakrabban adott női név között.

A teljes népességre vonatkozóan az Anasztázia sem a 2000-es, sem a 2010-es években nem szerepelt a 100 leggyakrabban viselt női név között.

Névnapok
március 10., április 17., december 25.

Híres Anasztáziák

Egyéb Anasztáziák
 Anastasia macedón együttes

Jegyzetek

Magyar keresztnevek (A, Á)
Női keresztnevek (A, Á)
Görög eredetű magyar női keresztnevek
Anett

Az Anett az Anna francia becenevéből ered.


Rokon nevek
Anetta, Anéta, Netta, Netti

Gyakorisága
Az újszülötteknek adott nevek körében az 1990-es években igen gyakori volt. A 2000-es és a 2010-es években nem szerepelt a 100 leggyakrabban adott női név között, kivéve 2004-et, amikor a 98. helyen állt.

A teljes népességre vonatkozóan az Anett a 2000-es években a 72-74., a 2010-es években a 73-78. helyen szerepelt a 100 leggyakrabban viselt női név között.

Névnapok
június 13., július 26.

Híres Anettek

Magyarok
 Bálizs Anett, színésznő, szinkronszínésznő
 Bősz Anett, a MLP alapító tagja, országgyűlési képviselő
 Anettka, médiaszemélyiség
 Dombai-Nagy Anett, válogatott labdarúgó
 Kisfaludy Anett, kézilabdázó
 Kormos Anett, humorista
 Sopronyi Anett, kézilabdázó

Külföldiek
 Annette Bening színésznő
 Anete Jekabsone lett kosárlabdázó
 Annette M'Baye szenegáli írónő, költőnő
 Anette Olzon énekesnő
 Annette O’Toole amerikai színésznő

Jegyzetek

Magyar keresztnevek (A, Á)
Női keresztnevek (A, Á)
Héber eredetű magyar női keresztnevek
Francia eredetű magyar női keresztnevek
Angéla

Az Angéla női név az Angelus és Angelusz férfinevek női párja.


Rokon nevek 
Angyalka, Angyal, Angella, Angelika, Angelina, Andelina, Andelin

Gyakorisága 
Az újszülöttek körében 1990-es években igen ritka név volt. A 2000-es és a 2010-es években sem szerepelt a 100 leggyakrabban adott női név között.

A teljes népességre vonatkozóan az Angéla sem a 2000-es, sem a 2010-es években nem szerepelt a 100 leggyakrabban viselt női név között.

Névnapok 
január 4., január 27., május 31., június 1., július 21.

Híres Angélák
 Angela Bassett színésznő
 Angela Haynes amerikai teniszező
 Angela Kinsey amerikai színésznő
 Angela Lansbury angol színésznő, énekesnő
 Angela Merkel német kancellár
 Császár Angela színésznő
 Folignói Szent Angéla olasz egyházi írónő, ferences rendi apáca
 Németh Angéla olimpiai bajnok atléta
 Novák Angéla, magyar Transzszexuális énekesnő, előadóművész 
 Póka Angéla énekesnő
 Merici Szent Angéla

Jegyzetek 

Magyar keresztnevek (A, Á)
Női keresztnevek (A, Á)
Görög eredetű magyar női keresztnevek
Nagyszombati járás

A Nagyszombati járás (szlovákul: Okres Trnava) Szlovákia Nagyszombati kerületének közigazgatási egysége. Területe 741 km², lakossága 128 567 (2011), székhelye Nagyszombat (Trnava). A járás területe egykor Pozsony vármegye része volt egy kis része azonban Nyitra vármegyéhez tartozott.

A Nagyszombati járás települései 

 Alsódiós (Dolné Orešany)
 Alsódombó (Dolné Dubové)
 Alsókorompa (Dolná Krupá)
 Alsólóc (Dolné Lovčice)
 Alsórados (Radošovce)
 Apaj (Opoj)
 Bélaház (Boleráz)
 Binóc (Bíňovce)
 Bogdány (Bohdanovce nad Trnavou)
 Bresztovány (Brestovany)
 Bucsány (Bučany)
 Bikszárd (Buková)
 Cífer (Cífer)
 Dejte (Dechtice)
 Farkashida (Vlčkovce)
 Felsőhosszúfalu (Dlhá)
 Felsőkorompa (Horná Krupá)
 Felsődombó (Horné Dubové)
 Felsődiós (Horné Orešany)
 Fenyves (Borová)
 Gerencsér (Hrnčiarovce nad Parnou)
 Gósfalva (Košolná)
 Harangfalva (Zvončín)
 Ispáca (Špačince)
 Jászlóapátszentmihály (Jaslovské Bohunice)
 Jókő (Dobrá Voda)
 Kátló (Kátlovce)
 Kislosonc (Lošonec)
 Majtény (Majcichov)
 Maniga (Malženice)
 Nagyszombat (Trnava)
 Nahács (Naháč)
 Páld (Pavlice)
 Pozsonyfehéregyház (Biely Kostol)
 Pozsonynádas (Trstín)
 Rózsavölgy (Ružindol)
 Selpőc (Šelpice)
 Súr (Šúrovce)
 Szárazpatak (Suchá nad Parnou)
 Szelincs (Zeleneč)
 Szomolány (Smolenice)
 Vágkeresztúr (Križovany nad Dudváhom)
 Vedrőd (Voderady)
 Vedrődújfalu (Slovenská Nová Ves)
 Zavar (Zavar)

Nagyszombati járás
Angelika (keresztnév)

Az Angelika női név az angelicus latin melléknév női alakjából ered, amelynek jelentése: angyali, angyalhoz hasonló.


Rokon nevek 
Angyalka, Angyal, Angella, Angéla, Angelina, Andelina, Andelin

Gyakorisága 
Az újszülötteknek adott nevek körében az 1990-es években igen ritka volt. A 2000-es és a 2010-es években sem szerepelt a 100 leggyakrabban adott női név között.

A teljes népességre vonatkozóan az Angelika sem a 2000-es, sem a 2010-es években nem szerepelt a 100 leggyakrabban viselt női név között.

Névnapok 
január 4., január 27.

Híres Angelikák 
 Anjelica Huston színésznő
 Angelika Kirchschlager osztrák szoprán énekesnő
 Tóth Angelika színésznő, énekes

Egyéb Angelikák 
 Angelikafű, növény
 Angelica nővér, Giacomo Puccini operája

Jegyzetek 

Magyar keresztnevek (A, Á)
Női keresztnevek (A, Á)
Latin eredetű magyar női keresztnevek
Szervezet (egyértelműsítő lap)

Biológiai szervezet, egy élőlény szerveinek egy egyedet alkotó összessége
Társadalmi szervezet, az emberek egy csoportja
Gazdasági szervezet, a gazdálkodás szervezeti kerete
Ökológiai szervezet, élőlények (és ökölógiai környezetük) szerveződése
SourceWatch

A SourceWatch (korábban Disinfopedia) egy közösségi projekt, melynek célja egy webes lexikonban összegyűjteni a propagandával foglalkozó cégeket, az agytrösztöket, vállalatok által alapított szervezeteket, és ipar-barát szakértőket, akik a közvélemény és közérdek befolyásolásán dolgoznak a társaságok, kormányok, és egyéb érdekeltségek nevében.

A SourceWatch angol változata a Center for Media and Democracy nonprofit szervezet támogatásával 2003 februárjában indult, és a közreműködők révén már több mint 6000 cikket tartalmaz (2004. decemberi adat).

2006 áprilisától a wiki oldalak szerkesztését regisztrációhoz kötik. (Az oldalak tartalmát a nem regisztrált olvasók is megtekinthetik.)

Főbb témái 
 Megtévesztő PR-kampányok esettanulmányai;
 összevont PR-kampányok;
 a PR kritikái;
 élcsapatok;
 ipar-barát szakértők;
 vállalatok által alapított szervezetek;
 egyéb listák;
 propaganda technikák;
 PR társulások;
 PR cégek;
 PR szakértők (személyek);
 agytrösztök;
 háborús propaganda.

Hivatkozások

Lásd még 
 Összeesküvés-elmélet

Külső hivatkozások 
http://www.sourcewatch.org 

Lexikonok
Wikipédia-típusú weboldalak
Ausztria himnusza

A Land der Berge, Land am Strome 1947. február 25-e óta Ausztria himnusza. Az Alkotmányozó Bizottság 2011. november 22-én engedélyezte a himnusz szövegének módosítását. Az új szöveg 2012. január 1-jén lépett érvénybe.

Az osztrák himnusz története 
Ausztriában a himnusz dallama 1797 után Németország mai himnuszának dallama volt. Ez a dallam a Nyugat-Magyarországon (ma Burgenland) felnőtt Joseph Haydn szerzeménye, melyet eredetileg egy horvát népdal inspirált.

A második világháború után az akkori oktatási miniszter, Felix Hurdes javaslatára megváltoztatták ezt, hogy ezzel is kifejezzék Ausztria különállását Németországtól.

1946-ban 10.000 schilling díjjal pályázatot írtak ki. 1800 pályázati munka jött be, 30 került a végső listára. 1947. február 25-én Paula von Preradović („Land der Berge, Land am Strome”) című dalát választották ki nemzeti himnusznak. 1947. március 7-én volt ez a himnusz először hallható a rádióban. A szövetségi törvénykönyvben soha nem nyomtatták ki ezt a himnuszt.

Mindennek ellenére ugyanaz a Felix Hurdes 1951-ben javasolta a Haydn-himnusz bevezetését, mert szerinte mélyen beivódott az emberek tudatába. A nemrég elhunyt Karl Renner is ezt javasolta himnuszként. Ez azért nem volt sikeres, mert Németország 1952-ben visszatért a Haydn-himnuszhoz.

1992-ben Paula von Preradović fiai, Otto und Fritz Molden szerzői jogdíjat pereltek az osztrák államtól a dalra, melyet azzal utasítottak el, hogy az a 10 000 schillinggel már meg volt fizetve.

A kilencvenes évek elején a női egyenjogúság nevében több képviselőnő is jelezte, hogy a himnusz első versszakában csak a férfiakra történik utalás. Felvetésük akkor nem hozott eredményt, az új inkluzív szöveget csak 2012-ben vezették be. Ez az eset jól mutatja az elmúlt évtizedek társadalmi változásait, hiszen a szöveg szerzője, Paula von Preradović női íróként saját maga korában nem találta indokoltnak, hogy a szöveg nyelvezete ne csak férfiakra utaljon.

„Land der Berge”: A dallam 
Tizenkilenc nappal 1791. december 5-i halála előtt komponálta Wolfgang Amadeus Mozart az utolsó teljes alkotását, a KV 623-as számú szabadkőműves kantátát. Ennek volt része a KV 623a jegyzékszámú láncdal a „testvérek, nyújtsátok kezeteket szövetségre” címmel. Mai fölismerések szerint a dallam mégsem magától Mozarttól, hanem annak páholyfivérétől, Johann Holzertől (1753–1818) származik.

A himnusz szövege

Jegyzetek

További információk 
 Az osztrák himnusz Audio-Stream je (Real Player)
 Az osztrák himnusz dallama kottán
 Peter Diem: Osztrák államjelvények
 Gustav Spann: Osztrák államjelvények 

Nemzeti himnuszok
Himnusz
Anikó

Az  Anikó női név az Anna erdélyi magyar becenevéből ered, jelentése: kegyelem, könyörület, báj, kecsesség, kedvesség.


Rokon nevek
Anna

Gyakorisága
Az újszülötteknek adott nevek körében 1967-ben a 12., az 1980-as években a 19. legnépszerűbb név volt. Az 1990-es években még gyakori, de a 2000-es  években nem szerepel a 100 leggyakoribb női név között, ahogy a 2010-es években sem.

A teljes népesség körében a 2000-es években stabilan a 27., a 2010-es években a 24-26. helyen áll.

Névnapok
július 26., december 22.

Híres Anikók

Egyéb Anikók
 Arany János Toldi szerelme című művében Toldi György árván maradt lányát hívják ''Anikónak

Jegyzetek

Magyar keresztnevek (A, Á)
Női keresztnevek (A, Á)
Héber eredetű magyar női keresztnevek
Erdélyi eredetű magyar női keresztnevek
Találmány

A találmány a kreatív tevékenység olyan eredménye, a tudomány és technika területére eső olyan megoldás, amely jelentősen gazdagítja a tudomány és a technika adott szintjét és a gyakorlatban alkalmazható. (A találmány abban különbözik a felfedezéstől, hogy az utóbbi természeti törvényeket tár fel, és a gyakorlatban közvetlenül nem alkalmazható.) A találmány az ötlet kidolgozott formája.

Jogi oltalom

Szabadalmi oltalom 
 A találmányra nem minden esetben szerezhető szabadalmi oltalom. A szabadalmi bejelentésben foglalt találmány átesik egy vizsgálaton, így vagy lesz, vagy nem lesz belőle szabadalom. Kifejezetten szükséges, hogy bármelyik találmánynak az adott pillanatban gazdasági haszna legyen. Az újdonság és eredetiség azonban mindenképpen fontos, mint ahogy az is, hogy a találmány legalább elméletileg (a kor tudományos szakértelme szerint) működőképes legyen. Magyarországon a találmányra – szabadalmi bejelentés alapján – a Szellemi Tulajdon Nemzeti Hivatala adhat szabadalmat. Egy szabadalmi bejelentésben csak egy találmányra szerezhető oltalom.

Használati mintaoltalom 
Oltalom alá helyezhető valamilyen tárgy szerkezeti részeinek elrendezésére, kialakítására vonatkozó megoldás is, amely újdonság tartalmában nem éri el a találmányét. Ezt az iparjogvédelmi oltalmi formát – néhány országban, így Magyarországon is – használati mintaoltalomnak nevezik.

Know-how 

A know-how olyan gazdasági, műszaki és szervezési ismeret és tapasztalat, amely a gyakorlatban felhasználható, korlátozottan hozzáférhető, és amelyet az oltalom addig illet meg, amíg közkinccsé nem válik. A know-how másra átruházható, vagyis forgalomképes.

Újítás 

A találmány és az újítás között szokás különbséget tenni, mely szerint az utóbbi a gyakorlati megvalósítás, hasznosítás útjára bocsátott találmány. Mivel az innováció szó szerint újítást jelent, természetesen a szinonimaként is használt szó jelentése szélesebb, hiszen újítás számos területen fordul elő a társadalomban: a nyelvtől egészen a divatig.

Jegyzetek

További információk 

 Szellemi Tulajdon Nemzeti Hivatala honlapja
 Szabadalom – muszakiak.hu – a műszaki portál
 
 I gazdag linkgyűjtemény

Irodalom
 Asimov, Isaac. Asimov's Chronology of Science and Discovery, Harper & Row, 1989. 
 Fuller, Edmund, Tinkers and Genius: The Story of the Yankee Inventors. New York: Hastings House, 1955
 Czélszerű szabadalmak leírásai; Tandem Grafikai Stúdió, Bp., 2004 (Anno)

Iparjogvédelem
Feltalálók
Anita

Az  Anita női név, a héber eredetű Anna spanyol változatának (Ana) és a szintén spanyol Juanita névnek a becézett alakja.


Rokon nevek
Anna, Anikó, Anett

Gyakorisága
Az újszülöttek körében 1967-ben 374-en kapták ezt a nevet, de a következő évtizedben váratlanul divatos lett, az 1980-as években már a 2. leggyakoribb női név. Az 1990-es években még mindig igen gyakori név, de a 2000-es években már csak a 66-100. leggyakrabban adott női név, a 2010-es években pedig már nem szerepel az első százban.

A teljes népességre vonatkozóan az Anita a 2000-es években a 26-25., a 2010-es években a 25-23. legtöbbet viselt női név.

Névnapok
 június 2.
 július 26.

Híres Aniták
 Ábel Anita színésznő
 Anita Ekberg svéd színésznő
 Böhm Anita színésznő, szinkronhang
 Bulath Anita kézilabdázó
 Deutsch Anita színésznő
 Görbicz Anita kézilabdázó
Herczegh Anita jogász, Áder János köztársasági elnök felesége
 Herr Anita kézilabdázó
 Kulcsár Anita kézilabdázó
 Pádár Anita válogatott labdarúgó
 Sárközi Anita énekesnő
 Szekér Anita válogatott labdarúgó
 Tornóczky Anita műsorvezető

Egyéb Aniták
 Anita szőlőfajta

Jegyzetek

Magyar keresztnevek (A, Á)
Női keresztnevek (A, Á)
Héber eredetű magyar női keresztnevek
Spanyol eredetű magyar női keresztnevek
Anna (keresztnév)

Az Anna női név közvetlenül a héberből átvett név, héber formája Channá, Hanná (חַנָּה). Jelentése: kegyelem, könyörület, báj, kecsesség, kedvesség. A héberben jövevény, a kánaáni Anat istennő nevén keresztül a hettita Hannahannah anyaistennőre vezethető vissza, a föld és termékenység istennőjére. (ḫannaš = „anya”, ḫannaḫannaš = nagyanya)


Rokon nevek, Becenevek 

Anda, Anélia, Anéta, Anett, Anetta, Ania, Anica, Anika, Anikó, Anilla, Anina, Anita, Anka, Anabel, Anabella, Annabell, Annabella, Annakata, Annalea, Annaliza, Annamari, Annamária, Annamira, Annarita, Annavera, Anni, Bíboranna, Hanna, Hanka, Kisanna, Kisó, Nanett, Nanetta, Netta, Netti, Nina, Ninell, Ninetta, Ninon, Panka, Panna, Panni 

Becenevei: Anni , Annika, Ani, Anika, Ancsa, Ancsi, Ancsika, Anci, Anicska, Anus, Panna, Panni, Pannika, Panka, Annus, Annuska, Naca, Nani, Náni, Náncsi, Nusi, Nusika, Nasa, Kisó

Gyakorisága 
Az Anna Magyarországon az Árpád-kortól kezdve évszázadokon át a legnépszerűbb női nevek közé tartozott, a 16-18. században az egyik leggyakoribb női név, majd fokozatosan visszaszorult. 1967-ben a 18. leggyakrabban adott női név volt, a 80-as években pedig már nem szerepelt az első 25-ben. Az 1990-es években újból igen gyakori lett, a 2000-es években pedig a leggyakoribb női név. A 2010-es években is az 1-2. helyen állt a legnépszerűbb nevek között.

A teljes népességre vonatkozóan az Anna úgy a 2000-es, mint a 2010-es években a 6. helyen áll a női nevek között.

Névnapok 
július 26.

Július 26-án szokás megtartani az Anna-bált, a termés betakarítása után.

Idegen nyelvi változatok 

 angol: Ann, Anne, Ana, Anna
 latin, lengyel, olasz, orosz, szlovák: Anna, Аня
 bolgár, spanyol, román, szerb: Ana
 holland: Anna, Anne, Annet
 svéd: Ann, Anna, Annika
 ír: Áine
 német: Anne, Änne, Annika
 héber: חנה (Channá)

Híres Annák

Egyéb 
 Anna Borház
 Anna-bál, évenkénti megrendezésű bál az ország több településén, többek között Balatonfüreden.
 Anna-barlang, Lillafüreden található mésztufabarlang
 Anna-forrás, szegedi artézi kút
 Anna-kolibri
 annabergit ásvány, mely Annaberg városáról kapta a nevét
 Nina Tower I, hongkongi felhőkarcoló

A névről 
Kosztolányi Dezső írja hősnőjének, Édes Annának nevéről:

„Jólesett mondogatnom, leírnom. Talán ezért tudtam vele annyi szeretettel foglalkozni. Én az Anna nevet régóta szeretem. Mindig a mannát hozta az eszembe, azonkívül egy kacér és nagyon nőies feltételes módot is. A vezetéknév, mely ösztönösen társult melléje, nem egyéb, mint e hódolatom kifejezése.”

Népnyelvben 
 Föltette Szent Anna kontyát: ezt mondták régen arra a nőre, aki túl sokat ivott

Jegyzetek 

Magyar keresztnevek (A, Á)
Női keresztnevek (A, Á)
Héber eredetű magyar női keresztnevek
Annamária

Az  Annamária női név az Anna és a Mária nevek összetétele.


Rokon nevek
Annamari, Anna, Mária

Gyakorisága
Az újszülötteknek adott nevek körében az 1990-es években gyakori volt. A 2000-es évek közepéig a 89-91. helyen állt, de azóta, a 2010-es években sem, nem szerepelt a 100 leggyakrabban adott női név között.

A teljes népességre vonatkozóan az Annamária a 2000-es években a 65-66., a 2010-es években a 64-66. helyen állt a 100 leggyakrabban viselt női név között.

Névnapok
június 9., július 1.

Idegen nyelvi változatok
Annamarie, Annemaria, Annmarie, Anne-Marie, Anne-Maria, AnnMarie

Híres Annamáriák, Annamarik
 Bíró Annamária a népművészet mestere
 Dancs Annamari énekesnő
 Detre Annamária színésznő
 Kovács Annamária operaénekes
 Prókai Annamária magyar színésznő
 Sánta Annamária színésznő, szinkronszínésznő
 Szalai Annamária politikus
 Baleczky Annamária bemondó, újságíró

Jegyzetek

Magyar keresztnevek (A, Á)
Női keresztnevek (A, Á)
Héber eredetű magyar női keresztnevek
Apollónia (keresztnév)

Az  Apollónia női név az Apollonius férfinév (magyar változata Apolló) női párja. A férfinév jelentése: Apollónak szentelt.


Rokon nevek
Apol, Apolka, Polla, Pólika

Gyakorisága
Az újszülötteknek adott nevek körében az 1990-es években ritka volt. A 2000-es és a 2010-es években sem szerepelt a 100 leggyakrabban adott női név között.

A teljes népességre vonatkozóan az Apollónia sem a 2000-es, sem a 2010-es években nem szerepelt a 100 leggyakrabban viselt női név között.

Névnapok
január 28., február 9., március 8., július 7.

Híres Apollóniák
 Kovács Apollónia magyar nóta- és népdalénekesnő 
 Szent Apollónia a fogbetegek és fogfájósok védőszentje
 Podjebrád Apollónia münsterbergi hercegnő

Egyéb Appollóniák
 Apollónia ókori romváros Albániában

Jegyzetek

Magyar keresztnevek (A, Á)
Női keresztnevek (A, Á)
Görög eredetű magyar női keresztnevek
Alfréd

Az Alfréd  germán eredetű férfinév. Elemeinek jelentése: tündér + tanács. Női párja: Alfréda. 


Gyakorisága
Az 1990-es években igen ritka volt, a 2000-es és a 2010-es években nem szerepel a 100 leggyakoribb férfinév között.

A teljes népességre vonatkozóan a 2000-es és a 2010-es években az Alfréd nem szerepelt a 100 leggyakrabban viselt férfinév között.

Névnapok
 január 15.
 február 15.
 február 23.
 július 19.
 augusztus 15.
 augusztus 28.
 október 28.
 november 16.

Híres Alfrédok

Jegyzetek

Magyar keresztnevek (A, Á)
Férfikeresztnevek (A, Á)
Germán eredetű magyar férfikeresztnevek
Ármin

Az Ármin férfinév valójában Arminiusnak, a cheruskok fejedelmének nevéből ered. Jelentése: hadi férfi. Női párja: Ármina.

Lehet azonban görög eredetű is, ekkor jelentése: örmény

Gyakorisága 
Az 1990-es években igen ritka név volt, a 2000-es években a 65-84. leggyakoribb férfinév.

Névnapok 
 április 7.
 május 10.
 június 2.
 december 28.

Híres Árminok 
 Balassa Ármin ügyvéd, író, újságíró
 Vámbéry Ármin orientalista
 Ulbrich Ármin építészmérnök, a Keleti pályaudvar építésénél főmérnök
 Herz Ármin a Herz szalámi megalkotója

Jegyzetek 

Magyar keresztnevek (A, Á)
Férfikeresztnevek (A, Á)
Germán eredetű magyar férfikeresztnevek
Arnold (keresztnév)

Az Arnold férfinév a germán  Arnwald névből származik, amelynek elemei sas és uralkodó jelentésűek. Női párja: Arnolda.



Képzett és rokon nevek
 Arnó: a név német rövidülése
 Arnót: a név régi magyar alakváltozata
Ernák, Irnik

Gyakorisága
Az 1990-es években az Arnold ritkán, az Arnó és az Arnót szórványosan fordult elő, a 2000-es években az Arnó és az Arnót nem szerepel a 100 leggyakoribb férfinév között, az Arnold 2003–2004-ben és 2006-ban a 92-98. leggyakoribb férfinév volt.

Névnapok
Arnold, Arnó, Arnót
 június 18.
 július 18.
 december 1.

Híres Arnoldok, Arnótok, Arnók
 Gross Arnold grafikus
 Arnold Schwarzenegger osztrák származású testépítő világbajnok, majd amerikai filmszínész, jelenleg politikus
 Arnold Böcklin festő
 Arnold van Gennep francia néprajzkutató
 Arnold Janssen rendalapító
 Arnold Ruge német író
 Arnold Schönberg zeneszerző
 Arnold von Siemens német vállalkozó
 Arnold J. Toynbee történész
 Arnold Zweig író

Jegyzetek

Magyar keresztnevek (A, Á)
Férfikeresztnevek (A, Á)
Germán eredetű magyar férfikeresztnevek

en:Aart
Aurél

Az Aurél férfinév a latin Aurelius nemzetségnévből származik, amelynek jelentése: aranyos. Női párja: Aurélia.


Alakváltozatok
 Aurélián: jelentése: az Aurelius nemzetséghez tartozó férfi

Gyakorisága
Az 1990-es években az Aurél és Aurélián egyaránt szórványosan fordult elő, a 2000-es években nem szerepelnek a 100 leggyakoribb férfinév között.

Névnapok
 Aurél: január 15., július 15., július 25., július 20., július 27., október 5., december 2.
 Aurélián: június 16., október 20

Híres Aurélok, Auréliánok
 Bernáth Aurél magyar festő
 Csertői Aurél labdarúgó, edző
 Dessewffy Aurél konzervatív politikus
 Holló Aurél ütőhangszeres művész, zeneszerző, az Amadinda Ütőegyüttes tagja
 Ponori Thewrewk Aurél csillagász
 Popp Aurél erdélyi festő
 Stromfeld Aurél ezredes, magyar hadvezér
 Stein Aurél magyar utazó, író
 Török Aurél orvos
 Vécsey Aurél magyar író
Follinus Aurél magyar színész, rendező, igazgató
Illés Dáriusz Aurél magyar iseluleko (zulu tanács tag) és volt rajparancsok

Jegyzetek

Magyar keresztnevek (A, Á)
Férfikeresztnevek (A, Á)
Latin eredetű magyar férfikeresztnevek
Boglárka (keresztnév)

A Boglárka újabb keletű női név, a boglárka virágnévből.



Rokon nevek

Boglár, Bogi

Gyakorisága

Az újszülötteknek adott nevek körében az 1990-es években gyakori név volt. A 2000-es években nagyon népszerű lett, a 2-9., a 2010-es években az 5-10. helyen szerepelt a 100 leggyakrabban adott női név között.

A teljes népességre vonatkozóan a Boglárka a 2000-es években a 69-77., a 2010-es években az 58-68. helyen állt a 100 leggyakrabban viselt női név között.

Névnapok
augusztus 1., augusztus 22.

Híres Boglárkák
 Berkes Boglárka szinkronszínész
 Csemer Boglárka énekesnő
 Csősz Boglárka színésznő
 Dallos-Nyers Boglárka énekesnő
 Debreceni Boglárka író, költő, szerkesztő
 Dévai Boglárka tornász 
 Kapás Boglárka olimpiai bronzérmes és Európa-bajnok úszó
 Farkas Boglárka műsorvezető
 Megyeri Boglárka válogatott labdarúgó
 Szabó Boglárka válogatott labdarúgó
 Pohly Boglárka operetténekes

Jegyzetek

Magyar keresztnevek (B)
Női keresztnevek (B)
Magyar eredetű magyar női keresztnevek
Bánk (keresztnév)

A Bánk magyar eredetű férfinév, az egykori méltóságnévből, a Bán-ból képződött -k kicsinyítőképzővel.


Rokon nevek
 Bán: régi magyar személynév, a név eredeti alakja
 Bános: régi magyar személynév, a Bán kicsinyítőképzős származéka

Gyakorisága
Az 1990-es években a Bánk szórványosan fordult elő, a 2000-es években nem szerepel a 100 leggyakoribb férfinév között.

Névnapok
március 19., március 21., április 16., május 1., július 17.

Híres Bánkok
 Bánk bán – érett középkori horvát-szlavón bán, Katona József drámájának címszereplője

Jegyzetek

Magyar keresztnevek (B)
Férfikeresztnevek (B)
Magyar eredetű magyar férfikeresztnevek
Régi magyar férfi személynevek
Barnabás (keresztnév)

A Barnabás arámi – héber eredetű férfinév. Bibliai jelentése: a vigasztalás fia.  Az utótag lehetséges eredetei között több változat is él, vagy a Jeruzsálem melletti Nob helységre utal, vagyis „Nobi fiú”, vagy egy Nabu nevű apára utal, vagyis „Nabu fia”, de egy Nebo nevű Istenségre is utalhat, vagyis „Nebo fia”. Régi alakváltozata a Ballabás. 


Képzett nevek
 Balló: A Ballabás név becéző rövidülése. 
 Barna

Gyakorisága
Az 1990-es években a Barnabás gyakori név volt, a Balló szórványosan fordult elő, a 2000-es években a Barnabás 25-36. leggyakoribb férfinév, a Balló nem szerepel az első 100-ban.

Névnapok
Barnabás, Balló
 június 11.

Híres Barnabások, Ballók
 Szent Barnabás – keresztény vértanú
 Csongor Barnabás sinológus
 Dukay Barnabás zeneszerző
 Hegyi Barnabás operatőr
 Holló Barnabás szobrászművész
 Horváth Barnabás zeneszerző
 Kelemen Barnabás hegedűművész
 Lorán Barnabás humorista
 Réti Barnabás színész
 Steinmetz Barnabás vízilabdázó
 Barnaba Chiaramonti pápa VII. Piusz néven
 Timon Barnabás gyerekszínész
 Szabó Sipos Barnabás színész

Jegyzetek

Magyar keresztnevek (B)
Férfikeresztnevek (B)
Arámi eredetű magyar férfikeresztnevek
Bátor (keresztnév)

A Bátor török eredetű régi magyar férfinévből származik, jelentése hős.


Gyakorisága
Az 1990-es években szórványosan fordult elő, a 2000-es években nem szerepel a 100 leggyakoribb férfinév között.

Névnapok
 február 27. (Szökőévben február 28.)

Híres Bátorok
 Szuhe Bator, a mongol szocialista forradalom vezetője, róla nevezték el Mongólia fővárosát Ulánbátornak

Jegyzetek

Bator
Férfikeresztnevek (B)
Török eredetű magyar férfikeresztnevek
Bence

A Bence a latin Vincentius (Vince, jelentése: győztes) férfinév Bencenc formájú rövidüléséből származik.
A latin alakból való kialakulása a következőképpen ment végbe: Vincentius→Vincenc→ebből lett ikerítéssel (Vincenc-Bencenc) a Bencenc→Bence. A Bencenc alakot is használták egy ideig, de ahogy a Vincencből Vince lett, a Bencencből is Bence.

A Bencét még a 18. században is – tévesen – a Benedek becéző alakjának tekintették, ezért van az, hogy a Magyarországon legrégebben működő Nursiai Szent Benedek által alapított szerzetesrend nevében, a bencésekében a Bence név bújik meg.

Rokon nevek
Vince

Gyakorisága
A Bence sem a középkorban, sem az újabb időkben nem volt népszerű név, 1967-ben csupán 9 kisfiú kapta a nevet, de a 80-as években már a 44. leggyakoribb férfinév. 
Az 1990-es években már igen gyakori név volt, a 2000-es években pedig a leggyakrabban adott férfinév.

Névnap
 március 21.
 augusztus 23.
 július 11.

Híres Bencék

 Barlanghy Bence Csiky Gergely írói álneve
 Brasch Bence énekes
 Istenes Bence (Ben) műsorvezető 
 Kincses Bence teniszező 
 Kalmár Bence színész
 Kuhár Bence humorista
 Máté Bence természetfotós
 Mátyássy Bence színész
 Petneházy Kiss Bence népművész, író, költő
 Rétvári Bence jogász, politikus
 Svasznek Bence jégkorongozó
 Szabolcsi Bence zenetörténész
 Szabó Bence vívó
 Szita Bence brutális kegyetlenséggel meggyilkolt kisfiú
Tordai Bence politikus, közgazdász, egyetemi oktató, a Párbeszéd Magyarországért országgyűlési képviselője
Szvoboda Bence Európa-bajnoki dobogós motokrosszversenyző

Vezetéknévként
A leggyakrabban Bencze formában fordul elő, de a Bence névből származik a Bencefi, Bince, Bencók, Bencő, Bencőke, Becse családnév is.

A zenében
Az Echo együttes egyik dala, amely valószínűleg egy mondókából ered: Kis Bence Egyszer volt egy kemence, Belebújt a kis Bence, Kormos volt a kemence, Fekete lett kis Bence. Ránézett a mamája, Nem ismert rá a fiára, Becsukta a kemencét, Jól elverte kis Bencét.

Az irodalomban
 Varga Katalin A Nagy Vadász találkozása miszter Doolittle-lal című meséjének a főhőse, egy Bence nevű kisfiú a saját nevéből alkotja meg kitalált barátjának Bonca nevét. 
 Arany János Toldi című művében Bencének hívják Toldi Miklós szolgáját.
 Nyirő József regényének, az Uz Bencének a címszereplője ezt a nevet viseli.

Szólásokban
 Feltette Bence sapkáját: ezt arra mondták, aki erősen berúgott. 
 Elmegy, mint Bence Noszlopra: úgy elment, hogy nyoma veszett.

Közszóként
 bence: tájnyelvben nyulat jelent. 
 büdösbence: Magyarország egyes nyugati településein hívják így a szürke címeres poloskát vagy a mezei poloskát. 
 bödebence: a katicabogár neve egyes nyugati településeken, 
 benceló: a szitakötő neve a népnyelvben 
 bencekerék: a Göncölszekér neve a népnyelvben

Földrajzi névként
 Bencenc, erdélyi helység 
 Bence-hegy a neve a Velencei-tó északi partján lévő 235 méter magas szőlőhegynek. Ez a Bencze családnévből keletkezett, mert egy Bencze István nevű ember volt az első, aki erre a hegyre szőlőt telepített.

Jegyzetek

Magyar keresztnevek (B)
Férfikeresztnevek (B)
Latin eredetű magyar férfikeresztnevek
Rajecfürdő

Rajecfürdő (szlovákul Rajecké Teplice) üdülőtelepülés Szlovákiában, a Zsolnai kerület Zsolnai járásában. Palosnya tartozik hozzá.

Fekvése 
Zsolnától 12 km-re délnyugatra sziklákkal övezett festői völgykatlanban fekszik. Üdülőváros és gyógyfürdő 38 °C-os melegforrásokkal. Már a kora középkorban ismert volt. Kádfürdője és strandfürdője van.

Nevének eredete 
Nevének előtagja Rajec közelségére (szlovák rajec = ’kis édenkert’), utótagja pedig a településrész jellegére, fürdőjére utal.

Története 
1376-ban Nagy Lajos király oklevelében Tapolcha néven említik először. Ebben az időben az egész Rajec-völgy a lietavai váruradalomhoz tartozott. 1496-ban a Szapolyaiak birtokaként "possessio Toplycza" néven szerepel. Néhány jobbágycsalád lakta, akik földműveléssel, állattartással és favágással foglalkoztak. Később malmot és fűrésztelepet is említenek itt. Birtokosai a Szapolyaiak után Kosztka Miklós, majd 1558-tól Thurzó Ferenc lettek. Thurzó Ferenc után 1585-ben fia, György örökölte a birtokot. A Thurzók jól ismerték a Rajec-völgy gyógyforrásait és ők voltak azok, akik a fürdő kiépítésébe belekezdtek. 1610-ben megépült az első kőépület 7 vendégszobával. A nádor, aki maga is krónikus isiászban szenvedett gyakran látogatta a fürdőt. Halála után örökségét felosztották és a fürdő is rossz állapotba került. A fürdőélet csak a 18. század végén pezsdült fel újra, amikor új fürdőépület és medencék épültek.

1793-ban megtörtént a gyógyvíz első elemzése is. 1784-ben 4 házában 5 családban 27 lakos élt. 1828-ban 8 háza és 89 lakosa volt. A fürdő megújítása és további kiépítése a 19. században is folytatódott. 1858-ban már 80 állandó vendég szállhatott meg. Tovább folytatódott az épületek és parkok építése. A fejlődés 1889-ben különösen nagy lendületet kapott, amikor Károly Lajos főherceg és felesége ide látogatott. 1899-ben megépült a Zsolna és Rajec közötti vasútvonal, ami megkönnyítette megközelítését. A második világháború alatt súlyos harcok folytak területén. A háború után termálvizes úszómedence épült és a tavat alakították ki gyógyászati célokra. A környező parkosított területeket is megnyitották a nyilvánosság előtt. A fürdőtelep 1951-ben lett önálló község, addig Kunfalvához tartozott. 1959-ben hivatalosan is fürdőhellyé nyilvánították, az 1960-as árvízben súlyos károkat szenvedett. 1989-ben kapott városi címet.

Népessége
2011-ben 2833 lakosából 2730 szlovák volt.

Neves személyek
Palosnyán született 1912-ben Jozef Gabčík szlovák katona, Reinhard Heydrich egyik merénylője

Nevezetességei 
 Gyógyforrásai évszázadok óta ismertek. 1500 m mélységből öt 38 fokos gyógyforrás tör fel, mely idegrendszeri és mozgásszervi panaszok enyhítésére alkalmas. Mai fürdőépülete 1932-ben épült.
 A Nagyboldogasszony tiszteletére szentelt római katolikus temploma 1909-ben épült neogótikus stílusban, Batthyány Vilmos nyitrai püspök szentelte fel augusztus 15-én.
 Laura termálfürdő.

Jegyzetek

Külső hivatkozások 
 Hivatalos oldal
 Nem hivatalos oldal
 Tourist-channel.sk
 Községinfó
 Rajecfürdő Szlovákia térképén
 E-obce.sk

A Zsolnai járás települései
Szlovákia fürdőhelyei
Vágvölgy
Ránkfüred

Ránkfüred (1899-ig Herlein, szlovákul Herľany) község Szlovákiában, a Kassai kerület Kassa-környéki járásában. Herlánynak vagy Ránkherlánynak is hívják. A mai település Ránkfüred és Zsir egyesítésével jött létre.

Fekvése 
Kassától 25 km-re, északkeletre található. Üdülőhely a Sóvári-hegységben.

Nevének eredete 
Névelőtagját a szomszédos Ránkról, utótagját a herlányi fürdőről kapta.

Története

Ránkfüred 
A település az 1431 és 1487 közötti időszakban keletkezett. 1487-ben „poss. Haryan” néven említik először a szinyei uradalom részeként. 1601-ben a terebesi uradalomhoz tartozott. A 17. századtól ismert fürdője. Jódos, vasas, szénsavas vizét évszázadok óta használják gyógykezelésre. Benépesülése azonban csak a 18. század elején kezdődött. Az 1715-ös és 1720-as adóösszeírásokban még nem is említik. 1808-ban említik először fürdőjét.

Fényes Elek 1851-ben kiadott geográfiai szótárában így ír a faluról: „Herlein, német f., Abauj vgyében, Bánk mellett: 86 kath., 15 evang. lak., kik ide II. József alatt költöztek. Nevezetes ásványos vizéről. Lásd Ránk helységét. F. u. a kamara. Ut. p. Kassa.”

Borovszky Samu monográfiasorozatának Abaúj-Torna vármegyét tárgyaló része szerint: „Felső-Kemenczétől északra, alig két kilométerre van Herlány, vagy Herlein és Ránk. A határukban levő hires fürdőhely ránk-herlányi fürdő nevet visel. Mint fürdőről, melynek időszaki forrása különös nevezetesség, a fürdőhelyek közt emlékezünk meg. Herlány vagy Herlein község csak 25 házból áll, 161 magyar, német és tótajku lakossal.”

A trianoni diktátumig Abaúj-Torna vármegye Füzéri járásához tartozott.

1964-ben csatolták hozzá Zsir községet.

Zsir 
A 18. század végén Vályi András így ír róla: „ZSÍR. Zsirovecz. Tót falu Abaúj Várm. földes Ura Kácsándi Uraság, lakosai több félék, fekszik Ketzer Peklinhez nem meszsze, mellynek filiája; határja sovány, tűzi fája sints elég.”

Fényes Elek 1851-ben kiadott geográfiai szótárában így ír a faluról: „Zsir, (Zirowcze), Abauj vm. tót falu, Ránkhoz 1 fertálynyira: 54 romai, 41 g. kath., 107 evang., 9 zsidó lak. F. u. gr. Forgács. Ut. p. Kassa.”

Borovszky Samu monográfiasorozatának Abaúj-Torna vármegyét tárgyaló része szerint: „Innen délnek fordulva, a 177 lakossal biró kis Zsir falun keresztül Csákányt érjük.”

A trianoni diktátumig Abaúj-Torna vármegye Füzéri járásához tartozott.

1964-ben csatolták Ránkfüredhez. A település központjától délnyugatra található.

Népessége 
1910-ben Ránkfüredet 160-an, többségében szlovákok lakták, jelentős magyar kisebbséggel.

2011-ben 287 lakosából 270 szlovák.

Nevezetességei 

Nevezetessége a herlányi gejzír, melynek forrását 1875-ben 404 m-es fúrással találta meg Zsigmondy Vilmos geológus. Vize 32-36 óránként  vastag sugárban. Az erupció időtartama megközelítőleg fél óra. Vizének kezdeti 10 °C-os hőmérséklete a kitörés folyamán közel 18 °C-ra emelkedik.

Jegyzetek

További információk 

 Községinfó
 Ránkfüred Szlovákia térképén
 E-obce.sk

A Kassa-környéki járás települései
Szlovákia fürdőhelyei
Abaúj-Torna vármegye települései
Relyó

Relyó (1899-ig Relyov, szlovákul Reľov, németül Rillen) község Szlovákiában, az Eperjesi kerület Késmárki járásában. Hági tartozik hozzá.

Fekvése 
Késmárktól 24 km-re északra, Szepesófalutól 13 km-re délre, a Rieka-patak völgyében fekszik. Határában 4 km-re keletre van a Magura-hágó.

Története 
A 13. században német pásztorfaluként keletkezett az örökhaszonbéri jog alapján. Alapítója Berzeviczy Kakas magiszter volt, aki 1314-ben a vöröskolostori karthauziaknak adta. 1344-ben „Kehhelo” alakban bukkan fel az írott forrásokban. 1568-ban telepedett itt le Gruber János cseh üvegfúvómester, a Relyovszky nemesi család alapítója, aki a karthauzi barátoktól megvásárolta a helyi soltészságot az üveghutával együtt. Utódai még a 18. század elején is soltészok voltak. 1727-ben a falu cserével a Mattyasovszky család birtoka lett. 1787-ben 47 házában 341 lakosa volt.

A 18. század végén Vályi András így ír róla: „RILYOVA. Tót falu Szepes Várm.”

1828-ban 64 házában 468 lakos élt, akik főként mezőgazdasággal, pásztorkodással foglalkoztak.

Fényes Elek 1851-ben kiadott geográfiai szótárában így ír a faluról: „Relyó, tót falu, Szepes vgyében, a Kárpátok közt: 354 kath., 6 zsidó lak. Kath. parochia. Sok erdő; igen sovány határ. Ut. p. Lőcse.”

A trianoni diktátumig Szepes vármegye Szepesófalui járásához tartozott.

Népessége
1910-ben 371, túlnyomórészt szlovák lakosa volt.

2001-ben 322 lakosából 321 szlovák volt.

2011-ben 351 lakosából 338 szlovák.

Nevezetességei 
 Szent Kereszt Felmagasztalása tiszteletére szentelt római katolikus templomát 1787 után építették, a korábbi reneszánsz kápolna felhasználásával.

További információk 
 Községinfó
 Relyó Szlovákia térképén
 Relyó a Pieninek turisztikai honlapján
 E-obce.sk

Jegyzetek 

A Késmárki járás települései
Szepes vármegye települései
Remetevasgyár

Remetevasgyár (szlovákul Remetské Hámre) község Szlovákiában, a Kassai kerület Szobránci járásában.

Fekvése 
Szobránctól 12 km-re északra, az Okna-patak partján található.

Története 
A Felsőremete határában, a Sztáray család által 1828-ban alapított vasgyártelep a Remetevasgyár nevet kapta. A 18. században elődje vasolvasztó telep volt, innen a neve.

A trianoni diktátumig Ung vármegye Szobránci járásához tartozott, majd az újonnan létrehozott csehszlovák államhoz csatolták. 1939 és 1945 között ismét Magyarország része.

Népessége 
1880-ban 625 lakosából 577 magyar és 9 szlovák anyanyelvű volt.

1890-ben 608 lakosából 36 magyar és 510 szlovák anyanyelvű volt.

1900-ban 779 lakosából 59 magyar és 660 szlovák anyanyelvű volt.

1910-ben 697 lakosából 49 magyar és 601 szlovák anyanyelvű volt.

1921-ben 647 lakosából 52 magyar, 28 orosz, 542 csehszlovák, 7 egyéb és 18 állampolgárság nélküli volt. Ebből 435 római katolikus, 161 görögkatolikus, 29 izraelita, 20 evangélikus, 2 református vallású volt.

1930-ban 756 lakosából 14 magyar, 33 zsidó, 29 ruszin, 11 német, 617 csehszlovák, 1 egyéb nemzetiségű és 51 állampolgárság nélküli volt. Ebből 517 római katolikus, 186 görögkatolikus, 40 izraelita és 13 evangélikus vallású volt.

1941-ben 917 lakosa volt.

1970-ben 947 lakosából 1 magyar és 941 szlovák volt.

1980-ban 826 lakosából 822 szlovák volt.

1991-ben 673 lakosából 668 szlovák volt.

2001-ben 686 lakosából 673 szlovák és 1 magyar volt.

2011-ben 633 lakosából 608 szlovák, 4 ruszin, 3 cigány, 2 cseh, 1 lengyel és 15 ismeretlen nemzetiségű volt.

Nevezetességei 
 Határában, a 860 m magasan fekvő vulkanikus kráterben található a Tengerszem-tó.
 Környéke üdülőterület, mely bővelkedik természeti szépségekben.

Jegyzetek

További információk 
 Hivatalos oldal
Községinfó
 Remetevasgyár Szlovákia térképén
 Travelatlas.sk
 E-obce.sk

 

A Szobránci járás települései
Ung vármegye települései
Revistyeváralja

Revistyeváralja (szlovákul Revištské Podzámčie) Zsarnóca településrésze Szlovákiában, a Besztercebányai kerület Zsarnócai járásában.

Fekvése 
Zsarnócától 4 km-re északra fekszik, a városhoz tartozik.

Története 
Revistye földjét egy Esztergomban kelt 1228-as oklevél említi először "terra Ryvcha" alakban.

Várát a Miskolc nembeli Bés pohárnokmester, vagy ennek unokatestvérei, a Vezekényi család ősei építtették a 13. század második felében. A várat 1331-ben említik először, amikor már királyi vár. 1442 körül Giskra cseh zsoldosai foglalták el. 1479-től a Dóczyaké lett, akik olyan gazdagsággal rendelkeztek, hogy még a bányavárosokkal is rivalizáltak. Ebben az időben alakult ki a 22 hektáros halastó, mely a halászat mellett számos madárfaj kedvelt fészekrakó helye lett.

A 17. században a Lippaiaké, majd a selmecbányai kamarához tartozva a kincstáré volt. 1677-ben német őrséget raktak bele, de miután Körmöcbányát a császáriak feladták az őrség megszökött, így Thökölyé lett. Ekkor a vár teljesen kiégett, de a kamara helyreállíttatta. A 18. században még lakták, de 1792-ben egy villámcsapás következtében újra leégett és ezután magára hagyták, azóta pusztul.

Vályi András szerint "Revistye-Várallya. Tót falu Bars Várm. földes Ura a’ Selmetzi Kamara, lakosai külömbfélék, fekszik Zsarnóczhoz nem meszsze, mellynek filiája; határja középszerű, makk termő erdeje van, legelője elég, keresettyek a’ Bánya Városokban."

Fényes Elek szerint "Revistye, tót falu, Bars vmegyében, a Garan mellett, a régi revistyei várhegy tövében: 250 kath. lak. Feje egy kamarai uradalomnak. Ut. p. Selmecz."

1910-ben a falunak 242 szlovák lakosa volt. A trianoni békeszerződésig Bars vármegye Garamszentkereszti járásához tartozott.

Nevezetességei 
A falutól északra, a Garam partján emelkedő 314 m magas hegyen állnak Revistye (Ricse) várának romjai. Falai helyenként emeletnyi magasságban állnak. A kétemeletes várnak eredetileg négy tornya volt. Falai a korabeli források szerint a Garamig nyúltak le.

Képgaléria

Külső hivatkozások 
 Tourist-channel.sk
 Szlovákul a várról
 Revistye a Várak honlapon

Jegyzetek

Források 
Martin Bóna 2017: Stavebné aktivity Dóczyovcov a Lipcheyovcov na hradoch Revište, Šášov a Ľupča. In: Wenzel Gusztáv: Boje dolnouhorských banských miest s Dóczyovcami z Veľkej Lúče 1494 – 1548. Modra, 75–103.
Schröder Károly 2016: Obrazy troch hradov Šášov, Revište, Blatnica.

Revistyevaralja
Bars vármegye települései
Rókus (Szlovákia)

Rókus (szlovákul Rakúsy, németül Roks) község Szlovákiában, az Eperjesi kerület Késmárki járásában.

Fekvése 
Késmárktól 6 km-re északnyugatra fekszik.

Története 
A község területén már az újkőkorban is éltek emberek, a vonaldíszes kultúra és a puhói kultúra hagyta itt nyomait.

A mai települést 1288-ban „Rokus” néven említik először. A falu a 13. század végén keletkezett azon a területen, melyet 1263-ban IV. Béla király Lénárd nevű hívének adományozott. 1289-ben „Rakus”, 1294-ben „Rukuz” néven írják. 1294-től részben a késmárkiak, részben helyi földesurak birtoka volt. 1329-ben „Ragws”, „Raguz” néven említik. 1787-ben 77 házában 659 lakos élt.

A 18. század végén Vályi András így ír róla: „ROKUS. Rox. Rokusy. Német falu Szepes Várm. földes Ura Kézsmárk Városa, lakosai külömbfélék, fekszik Kézsmárkhoz nem meszsze, mellynek filiája, határja sovány, legelője, és fája van mind a’ kétféle, keresetre módgyok a’ szomsédságban.”

1828-ban 66 háza volt 481 lakossal, akik főként mezőgazdasággal és erdei munkákkal foglalkoztak.

Fényes Elek 1851-ben kiadott geográfiai szótárában így ír a faluról: „Roksz, vagy Rokusz, német falu, Szepes vmegyében, a Kárpátok tövében, ut. p. Késmárkhoz nyugotra 1 mfdnyire: 165 kath., 316 evang. lak. Kath. és evang. templom. Van igen jó meszes ásványvize és fördője, melly erősen látogattatik. F. u. 1/2 Késmárk, 1/2 többen.”

A trianoni diktátumig Szepes vármegye Késmárki járásához tartozott.

Népessége
1910-ben 656-an lakták, ebből 388 németnek, 195 szlováknak, 60 cigánynak és 13 magyarnak; illetve 332 római katolikusnak, 308 evangélikusnak és 15 izraelitának vallotta magát.

2011-ben 2764 lakosából 1668 cigány és 808 szlovák volt.

Neves személyek
Itt született 1636-ban Lazari Ágoston ágostai evangélikus lelkész.

Nevezetességei 
 Szent Márton temploma 1883-ban épült a korábbi gótikus templom helyén pszeudogótikus stílusban. Főoltára a korábbi templomból való, a 15. század végén készült.
 Klasszicista evangélikus temploma 1797-ben épült, tornyát a 19. század végén építették.
 Kúriái közül csak egy 19. századi, klasszicista stílusú maradt fenn.

További információk 
 Hivatalos oldal
 E-obce.sk
 Községinfó
 Rókus Szlovákia térképén

Források 

Rókus
Szepes vármegye települései
Lévai járás

A Lévai járás (Okres Levice) Szlovákia Nyitrai kerületének közigazgatási egysége.
Területe 1551 km², lakosainak száma  (2011), székhelye Léva (Levice).

2001-ben  személy vallotta magát magyarnak, 2011-ben  (24,3%), 2021-ben pedig már csupán . Húsz év alatt a lévai járási magyarság száma több mint 30%-kal csökkent.

1918 előtt nyugati része Bars, a keleti Hont vármegyéhez tartozott, míg néhány déli községe Esztergom vármegyéhez.

A Lévai járás települései 

(a városok vastag betűvel)

Irodalom 
 Alt Ernő 1984: A Lévai járás gyógyszerészeti története 1664–1984.
 Jankus Gyula 1994: A lévai járás (Dél-Szlovákia) hét községének helynevei. Magyar Névtani Dolgozatok 132.
 Popély Árpád: A Lévai járás etnikai arculata a csehszlovák telepítési politika és a reszlovakizáció tükrében, Kisebbségkutatás, 2003/1. szám
 Bešinová, Eva 2008: Rok 1968 a okres Levice. In: Zborník Tekovského múzea v Leviciach 7, 49-64.
 Farkas György: Etnikai változások a Lévai járásban (1880-2001)

Jegyzetek 

Lévai járás
Bertalan

A Bertalan férfinév az arámi – görög Bartholomaiosz férfinév  latinos Bartholomeus  formájú rövidüléséből származik.  Jelentése: Ptolemaiosz fia.


Képzett nevek
 Barta: a név régi magyar formájának, a Bartalomnak a rövidülése
 Bartal: a név régi magyar formájának, a Bartalomnak a rövidülése
 Bartó: a név régi magyar formájának, a Bartalomnak  az -ó kicsinyítőképzős rövidülése
 Bartos: a név régi magyar formájának, a Bartalomnak  az -s kicsinyítőképzős rövidülése

Gyakorisága
Az 1990-es években a Bertalan ritka név volt, a Barta, Bartal, Bartó és Bartos szórványosan fordult elő, a 2000-es években egyik sem szerepel a 100 leggyakoribb férfinév között.

Névnapok
Bertalan, Barta, Bartal, Bartó, Bartos:
 augusztus 24.

Idegen nyelvi változatok 
 az angolban Bartholomew
 a cseh nyelvben és a horvátban Bartolomej
 görögül Βαρθολομαίος
 a hollandban Bartholomeus, vagy Bartel
 finnül Perttu
 a franciában Barthélemy
 a lengyelben Bartłomiej
 a németben Bartolomäus
 az olaszban Bartolomeo
 oroszul Varfoliomiej
 a portugálban Bartolomeu
 a spanyolban Bartolomé
 svédül Bartolomaios, vagy Bartolomeus

Híres Bertalanok, Barták, Bartalok, Bartók, Bartosok
 Szent Bertalan apostol
 Bartolomeo d’Alviano (1455–1515) velencei zsoldos kapitány, condottiere
 Andrásfalvy Bertalan etnográfus, művelődési és közoktatási miniszter 
 Árkay Bertalan építész
 Bartolomeo de Las Casas Domonkos-rendi szerzetes, a dél-amerikai indiók védelmezője
 Bartholomäus Cassaneus francia jogász, heraldikus
 Bartolomeo Borghesi, a numizmatika tudományának atyja.
 Bartolomeu Dias (1450–1500) portugál hajós, felfedező
 Bicskei Bertalan válogatott labdarúgó, szövetségi kapitány
 Farkas Bertalan űrhajós
 Hatvany Bertalan orientalista, író
 Hock Bertalan orgonaművész
 Luca Bartolomeo Pacioli olasz szerzetes, matematikus
 Papp Bertalan kétszeres olimpiai bajnok kardvívó
 Pór Bertalan Kossuth-díjas magyar festő, főiskolai tanár
 Székely Bertalan festőművész
 Szemere Bertalan politikus
 Sugár Bertalan énekes, jóga oktató
 Bartolomeo Vanzetti (1888–1927) olasz anarchista, a Sacco és Vanzetti-perben halálra ítélték, kivégezték, majd rehabilitálták

Egyéb
 Bertalan-éj 1572

Jegyzetek

Magyar keresztnevek (B)
Férfikeresztnevek (B)
Arámi eredetű magyar férfikeresztnevek